recursal/SuperWikiNEXT-32B huggingface dataset:
Vuonna 1644 hollantilaiset tunsivat Janszoonin löytämän Australian muodot näinkin hyvin. Kartalla näkyy myös pala Tasmaniaa ja Uutta-Seelantia.
**Willem Janszoon** (tai **Willem Jansz**) (n. 1570 – 1630) oli hollantilainen merenkävijä. Hän oli ensimmäinen eurooppalainen, joka todistetusti kävi Australian mantereella. Tosin hän ei itse tiennyt käyneensä uudella tuntemattomalla mantereella, eli tässä suhteessa hänelle kävi kuten Kristoffer Kolumbukselle.

Janszoon lähti vuonna 1605 *Duyfken* -nimisellä laivalla tutkimaan Uuden Guinean etelärannikkoa. Hän seurasi rannikkoa aina 13. eteläiselle leveysasteelle saakka ja lähti sitten paluumatkalle. Matkan tuotto jäi vähäiseksi, sillä vihamieliset alkuasukkaat olivat estäneet löydettyjen alueiden tarkemman tutkimisen. Janszoon oli kuitenkin tietämättään tullut löytäneeksi Australian: hän ei ollut huomannut Uuden-Guinean ja Australian välistä Torresinsalmea vaan oli purjehtinut sen ohi luullen salmea lahdeksi. Näin Australiassa sijaitsevan Cape Yorkin niemimaan rannikko muuttui Janszoonin mielessä Uuden-Guinean rannikoksi.

On myös mahdollista, että Australian rannikolla kävi ennen Janszoonia espanjalaisia tai portugalilaisia löytöretkeilijöitä. Janszoon oli kuitenkin ensimmäinen Australian kävijä, jonka matkasta on luotettavaa historiallista näyttöä.

Australian retken jälkeen Janszoon loi uraa Hollannin Itä-Intian hallinnossa ja laivastossa. Hänet nimitettiin sekä kuvernööriksi että amiraaliksi.

Lähteet
-------

1. ↑  Remes, Mika: Autiomaa näännytti amatöörit.  *Tiede*, 2013. vsk, nro 5, s. 54–55.  Sanoma Magazines.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Australia
* Puola

 |
|  |
| Henkilöt | 
* Australia
* Alankomaat
* Trove

 |
|  |
| Muut | 
* IdRef

 |

 |
Cəlil Məmmədquluzadə.
**Cəlil Hüseynqulu oğlu Məmmədquluzadə** (salanimi *Molla Nəsrəddin*, 22. helmikuuta 1866 Nahitševan – 4. tammikuuta 1932 Baku) oli azerbaidžanilainen kirjailija ja yhteiskunnallinen vaikuttaja.

Cəlil Məmmədquluzadə syntyi kauppiaan perheeseen. Hän kävi koraanikoulun ja Nahitševanin kaupunkikoulun, valmistui vuonna 1887 Gorin opettajaseminaarista ja toimi maaseutukoulujen opettajana. Vuonna 1898 hän muutti Jerevaniin ja vuonna 1903 Tbilisiin, jossa hän työskenteli azerinkielisen *Şərqi-rus* ("Venäjän itä") -lehden toimittajana. Vuonna 1906 hän alkoi julkaista *Molla Nəsrəddin* -pilalehteä, joka edistyksillisine näkemyksineen sai valtavan suosion ja herätti suuttumusta taantumuksellisissa piireissä. Muslimipapisto langetti lehden julkaisijalle jopa kuolemantuomion. Vuonna 1920 Məmmədquluzadə muutti perheineen Täbriziin, mutta palasi vuonna 1922 Bakuun, jossa hän jatkoi *Molla Nəsrəddinin* julkaisemista sekä työskenteli *Yeni yolin* ("Uusi tie") ja muiden lehtien toimittajana.

Məmmədquluzadə tunnetaan lyhyen satiirisen kertomuksen mestarina. Hänen ensimmäinen huomattava teoksensa on vuonna 1894 kirjoitettu pienoisromaani *Eşşəyin itməkliyi* ("Aasin katoaminen"), joka ilmestyi vasta vuonna 1936. Komediat *Ölülər* ("Vainajat", 1909) ja *Dəli yığıncağı* ("Mielipuolten kokous", julkaistu 1936) on suunnattu islaminuskoa vastaan. Məmmədquluzadən tuotannolla oli huomattava vaikutus aikansa azerikirjallisuuteen ja yhteiskunnalliseen ajatteluun.

Kirjailijan mukaan on nimetty Nahitševanin musiikki- ja draamateatteri sekä Cəlilabadin piirikeskus.

Lähteet
-------

1. ↑  *Bolšaja Sovetskaja Entsiklopedija, tom 15*, s. 309–310. Moskva: Sovetskaja Entsiklopedija, 1974.
2. 1 2 3  *Bolšaja Sovetskaja Entsiklopedija, tom 15*, s. 310. Moskva: Sovetskaja Entsiklopedija, 1974.
3. 1 2 3  Strana ognei Azerbaidžan: Vidnyje azerbaidžantsy *files.preslib.az*. Viitattu 27.2.2011. (venäjäksi)

Aiheesta muualla
----------------

* Kratkaja literaturnaja entsiklopedija (venäjäksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
	+ 2
* WorldCat

 |
|  |
| Kansalliset | 
* Saksa
* Israel
* Yhdysvallat
* Latvia
* Tšekki
* Australia
* Alankomaat
* Puola
* Venäjä

 |
|  |
| Muut | 
* İslâm Ansiklopedisi

 |

 |
Willem Boy: Kustaa Vaasan hautamuistomerkki Uppsalan tuomiokirkossa
**Willem Boy** (myös *Guillaume Boyen*, *Willem Boyens*; n. 1520 Mechelen – 1592 Tukholma) oli flaamilaissyntyinen, Ruotsissa työskennellyt kuvanveistäjä ja arkkitehti.

Boy saapui noin vuonna 1557 tai 1558 Ruotsiin. Helmikuusta 1562 heinäkuuhun 1565 hän oli Antwerpenissä, jossa teki veistoksia Eerik XIV:lle ja osti kultasepän töitä kuninkaalliseen kokoelmaan. Tämän jälkeen hän palasi Tukholmaan, josta lähti jälleen vuonna 1566 Antwerpeniin ostamaan koruja Ruotsin kuninkaalle. 28. helmikuuta 1569 Boy sai nimityksen Juhana III:n hovitaiteilijaksi. Hänen töidensä joukossa on Kustaa Vaasan, Katariina Saksi-Lauenburgilaisen ja Margareeta Leijonhufvudin hautamuistomerkki Uppsalan tuomiokirkossa. Sitä varten hän matkusti vuonna 1572 Englantiin ostamaan marmoria ja alabasteria. Boy työskenteli myöhemmin arkkitehtina Drottningholmin linnan edeltäjässä, Tukholman kuninkaanlinnassa ja Svartsjön linnassa. Hän työskenteli myös useiden Tukholman kirkkojen, kuten Pyhän Jaakobin kirkon, Pyhän Klaaran kirkon, Maria Magdaleenan kirkon ja Riddarholmskyrkanin parissa.

Boy kuoli vuoden 1592 huhtikuun 19. päivän ja marraskuun 29. päivän välisenä aikana. Hänet on haudattu Riddarholmskyrkaniin.

Lähteet
-------

1. 1 2 3  Willem Boy RKD


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Ruotsi

 |
|  |
| Taiteenala | 
* KulturNav
* RKD Artists

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* Europeana

 |

 |
**D-AMPS** (Digital AMPS), josta käytetään myös nimiä **US-TDMA** tai pelkästään **TDMA**, on toisen polven digitaalinen matkapuhelinjärjestelmä, jota käytettiin lähinnä Pohjois-Amerikassa, mutta jossain määrin myös Etelä-Amerikassa ja Israelissa. Järjestelmä tunnetaan myös *Telecommunication Industry Association*in tekemien standardien nimillä **IS-54** ja **IS-136**, joka jäi päätepisteeksi kyseisen matkapuhelinjärjestelmän evoluutiopolulla. Sen jatkokehitys lopetettiin 2000-luvun alussa, ja nykyisin*milloin?* näihin perustuvia järjestelmiä ollaan ajamassa alas verkko-operaattoreiden siirtyessä GSM- ja CDMA2000-tekniikoihin.

Vaikka järjestelmään viitataan sanalla TDMA, nimi on pelkästään lyhenne sanoista *Time Division Multiple Access* - aikajakokanavointi. D-AMPS ei kuitenkaan ole ainoa järjestelmä, joka käyttää tätä kanavointitekniikkaa, vaan se on käytössä myös muun muassa GSM:ssä.

IS-54
-----

IS-54 oli ensimmäinen amerikkalainen 2G-matkapuhelinstandardi. Se perustui samaan taajuusalueeseen, jota analoginen AMPS-järjestelmä, IS-19, oli käyttänyt kaupallisesti vuodesta 1983 alkaen. IS-54 säilytti yhteensopivuuden taaksepäin vanhan analogisen järjestelmän kanssa, josta juontaa myös järjestelmän nimi D-AMPS.

|  |  |
| --- | --- |
| Alalinkki (kiinteästä verkosta) | 869,04 - 893,97 kHz |
| Ylälinkki (kiinteään verkkoon) | 824,04 - 848,97 kHz |
| Kanavalukumäärä | 832 (kuusi aikajaksoa kanavaa kohti, yksi käyttäjä kahta aikajaksoa kohti) |
| Kanavanumerot | 991-1023, 1-799 |
| Kanavaväli | 30 kHz |
| Modulaatio | π/4 DQPSK (digitaalinen), FM (analoginen) |
|

IS-136
------

IS-136 lisäsi alkuperäiseen standardiin joukon uusia ominaisuuksia, kuten tekstiviestit, piirikytkentäisen tiedonsiirron, tehokkaamman vokooderin sekä kokonaan uuden taajuusalueen avatulle PCS-kaistalle (*Personal Communication System*). Järjestelmä oli edelleen taaksepäin yhteensopiva vanhan IS-54:n kanssa.

**AMPS/TDMA800:**

|  |  |
| --- | --- |
| Alalinkki (kiinteästä verkosta) | 869,04 - 893,97 kHz |
| Ylälinkki (kiinteään verkkoon) | 824,04 - 848,97 kHz |
| Kanavalukumäärä | 832 (kuusi aikajaksoa kanavaa kohti, yksi käyttäjä kahta aikajaksoa kohti) |
| Kanavanumerot | 991-1023, 1-799 |
| Kanavaväli | 30 kHz |
| Modulaatio | π/4 DQPSK (digitaalinen), FM (analoginen) |
|

**TDMA1900:**

|  |  |
| --- | --- |
| Alalinkki (kiinteästä verkosta) | 1930,04 - 1989,92 kHz |
| Ylälinkki (kiinteään verkkoon) | 1850,04 - 1909,92 kHz |
| Kanavalukumäärä | 1997 (kuusi aikajaksoa kanavaa kohti, yksi käyttäjä kahta aikajaksoa kohti) |
| Kanavanumerot | 2-1998 |
| Kanavaväli | 30 kHz |
| Modulaatio | π/4 DQPSK (digitaalinen) |
|

  

Matkapuhelinverkkostandardit

|  |  |
| --- | --- |
| 0G | AMTS • ARP • Autotel/PALM • IMTS • MTD • MTS • OLT • PTT |
| 1G | CDPD • DataTAC • Hicap • Mobitex • NMT • TACS/ETACS |
| 2G | CSD • cdmaOne • D-AMPS • EDGE • Evolved EDGE • GPRS • GSM • HSCSD • iDEN • PDC • PHS • WiDEN |
| 3G | CDMA2000 • FOMA • HSDPA • HSPA • HSPA+ • HSUPA • Super-Charged • TD-CDMA • TD-SCDMA • UMTS • W-CDMA |
| 3.5G | E-UTRA • GAN (UMA) • HiperMAN • iBurst • WiBro |
| 4G | UMB • UMTS Revision 8 (LTE) • WiMAX |
| 5G | 5G NR |
Wille Valve
**Wille Valve** (s. 17. kesäkuuta 1980 Maarianhamina) on ahvenanmaalainen poliitikko. Hän toimii Ahvenanmaan maltilliset -puolueessa (Moderaterna på Åland).

Valve on Ahvenanmaan maakuntapäivien jäsen vuodesta 2011. Vuosina 2013–2019 hän toimi Ahvenanmaan maakuntahallituksen kansliaministerinä ja sosiaaliministerinä. 

Valve on työskennellyt erityisavustajana Euroopan parlamentissa ja toiminut Ahvenanmaan edustajana Pohjoismaiden neuvostossa vuosina 2011–2013. 

Vuodesta 2020 Valve on toiminut Ahvenanmaan terveys- ja sairaanhoito-organisaatio ÅHS:n hallituksen puheenjohtajana. Valve johtaa Itämeren parlamentaarikkokonferenssin Ahvenanmaan valtuuskuntaa.

Valve on ollut Moderat Samling för Åland -puolueen puheenjohtaja vuodesta 2021.

Vuoden 2023 eduskuntavaaleissa Valve valittiin Mats Löfströmin (r.) varaedustajaksi.

Lähteet
-------

1. ↑  Ingen mepp utan medarbetare (Arkistoitu – Internet Archive) Medborgarbladet 4/2009, ss. 18-19. viitattu 17.5.2012
2. ↑
3. ↑  Ahvenanmaan maakunnan vaalipiiri, valitut Oikeusministeriö. Viitattu 9.5.2023.

Aiheesta muualla
----------------

* Wille Valveen blogi
* Wille Valve Ahvenanmaan maakuntapäivien kotisivulla
**A Hard Rain’s a-Gonna Fall** on Bob Dylanin vuonna 1962 tekemä kappale, joka julkaistiin hänen *The Freewheelin’ Bob Dylan* -albumillaan vuonna 1963. Kappaleen sanoituksen rakenne perustuu "Lord Randall" -nimiseen englantilaiseen balladiin.

Dylan kirjoitti kappaleen sanat syyskuussa 1962 ystävänsä Chip Monckin asunnossa. Samana iltana hän näytti runon folk-laulaja Tom Paxtonille, joka piti siitä kovasti ja ehdotti, että Dylan rakentaisi siihen melodian. Ensiesityksensä kappale sai 22. syyskuuta Carnegie Hallissa, New Yorkissa.

Kappaleen sanoituksen merkityksestä on monia erilaisia näkemyksiä. Yhden näkemyksen mukaan kappaleen kertosäe viittaa radioaktiiviseen laskeumaan, mutta Dylan itse on kiistänyt tämän. Dylan kuitenkin myöntää saaneensa innoituksen kappaleen säveltämiseen Kuuban kriisistä, jolloin ydinsodan puhkeaminen oli lähellä. Laulun synkän apokalyptiset ja surrealistiset kielikuvat heijastavat Kuuban kriisin aikoihin vallinnutta pelonsekaista ilmapiiriä.

Aiheesta muualla
----------------

* Sanoitus. (englanniksi)
John Fredriksen (keskellä) vuonna 1989
**John Fredriksen** (11. toukokuuta 1944 Oslo, Norja) on norjalais-kyproslainen laivanvarustaja. Norjalaisen *Kapital*-lehden mukaan hänen omaisuutensa oli vuonna 2007 55,5 miljardia kruunua ja Forbesin mukaan noin 8 miljardia dollaria. Hän oli aikanaan Norjan rikkain henkilö ja vuonna 2008 hän oli Forbesin mukaan maailman 113. rikkain henkilö.

Fredriksen on pääomistajana muun muassa tankkerivarustamo Frontlinessa, kalanviljely-yritys Marine Harvestissa ja öljynporausyhtiö Seadrillissa.

Fredriksenillä ei ole juurikaan koulutusta. Hän aloitti 16-vuotiaana laivanvälitysyhtiö Blehr og Tenvigissä Oslossa. 1970-luvun alussa hän siirtyi harjoittamaan laivojen välitystä New Yorkiin. 1970-luvun puolivälissä hän perusti oman varustamon, joka otti vastaan tehtäviä Lähi-idän öljyntuottajayrityksiltä. 1980-luvulla hän ansaitsi suuria summia Persianlahdella Iranin ja Irakin sodan aikana. Hänen palveluksessaan olevat miehistöt ottivat suuria riskejä, josta Fredrikseniä arvosteltiin.

Nykyisin hän asuu Lontoossa ja on Kyproksen kansalainen. Hänellä on kaksostytöt Kathrine ja Cecilie (s. 1983), avioliitosta vuonna 2006 edesmenneen vaimonsa Inger Katharina Astrup Fredriksenin kanssa. Fredriksenin kansalaisuuden vaihdoksen syyksi toukokuussa 2006 on arveltu perintöveron välttämistä omaisuuden siirtyessä aikanaan hänen tyttärilleen ja yleensäkin norjalaisen verolainsäädännön kiristymistä sen suhteen, kauanko Norjan kansalaisen tulee oleskella ulkomailla vuosittain välttääkseen Norjan verotuksen.

Lähteet
-------

1. 1 2  Are Slettan: Freddys store kveld  20.3.2008. tv2.no. Viitattu 7.9.2008. (norjaksi)
2. ↑  #113 John Fredriksen *aol.forbes.com*.  3.5.2008. Forbes. Viitattu 7.9.2008. (englanniksi)[vanhentunut linkki]
3. 1 2  Ina Vedde-Fjærestad, Torbjörn Isacson: Konge med mange kroner *e24.no*.  26.1.2007. Viitattu 7.9.2008. (norjaksi)
4. ↑  Bjørn Haugan, Johann D. Sundberg, Lars Magne Sunnanå: Flytter for døtrene *e24.no*.  11.5.2006. Viitattu 7.9.2008. (norjaksi)
5. ↑  Fredriksen har levert inn passet  10.5.2006. Dagens Næringsliv. Viitattu 7.9.2008. (norjaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Zimbabwen kuningaskunta** eli Zimbabwen valtakunta oli nykyisten Zimbabwen ja Mosambikin alueilla ja laajemminkin eteläisessä Afrikassa noin vuosina 1220–1450 hallinnut suurvalta. Sen pääkaupunki oli Suur-Zimbabwe, joka on nykyisin Unescon maailmanperintökohde.

Pääkaupungin rauniot
Kuningaskunta kehittyi Mapungubwen kaupunkivaltiosta. On arvioitu, että yksi syy vallan siirtymiseen Mapungubwesta Zimbabween oli sääolosuhteissa; vuoden 1290 paikkeilla tuli kuiva jakso, jolloin hirssi ja durra eivät menestyneet Mapungubwessa, kun taas kukkuloiden kaakkoisrinteet sateisemmalle alueelle perustettu Zimbabwe kukoisti.

Sen vaurauden perustana olivat kultakaivokset, jotka olivat jopa 30 metriä syviä kaivantoja. Joinakin vuosina kultaa kaivettiin jopa tonnin verran. Toinen menestystekijä oli sijainti kullan ja norsunluun tuotantoalueiden ja rannikon satamien välisellä reitillä.

Kuninkaiden asumuksiksi rakennettiin kivilinnoja kukkuloiden huipulle – noin sadan tällaisen linnakkeen rauniot on löydetty. Linnakkeet rakennettiin läheisten kallioiden graniitista, joka lohkeilee luonnostaan palasiksi, joita kykenee kantamaan ihmisvoimin. Ne ladottiin kokoon ilman muurilaastia, hiukan sisäänpäin kaartuviksi kuin iglun seinät. Vuosikymmenien kuluessa rakennustaito kehittyi, ja hienoimmat kivipinnat ovat todella viimeistellyn näköisiä.

Kansan elämästä Zimbabwessa tiedetään kovin vähän. Pääkaupungin asukasluvun arvioidaan olleen suurimmillaan kymmenen tuhannen paikkeilla. 1400-luvun puolivälin jälkeen Zimbabwe hajosi kahtia: eteläosaa hallittiin Khamista, läheltä nykyistä Bulawayoa, kun taas pohjoisosasta tuli Mwene Mutapan valtakunta.

On päätelty, että valtion hajoamisen jälkeen pääkaupungin suurin kivilinna jätettiin tyhjilleen. Autioitumisen syytä ei tarkkaan tiedetä. Osasyynä lienee ollut kauppareittien siirtyminen pohjoisemmaksi.

Lähteet
-------

1. ↑  Unescon maailmanperintöluettelon kuvaus suuresta Zimbabwesta (englanniksi)
2. ↑  Great Zimbabwe RuinsMapungubwe (Arkistoitu – Internet Archive)
3. 1 2 3  Gascoigne, Bamber: Historyworld 2001–2009 (englanniksi)
4. 1 2  Mystery of Great Zimbabwe NOVA
5. 1 2  Great Zimbabwe (11th–15th century) Metropolitan museum

Aiheesta muualla
----------------

* Kuvia tai muita tiedostoja aiheesta **Great Zimbabwen kivilinnoitus** Wikimedia Commonsissa
John George Children. Benjamin Rawlinson Faulknerin maalaama muotokuva vuodelta 1826.
**John George Children** (18. toukokuuta 1777 – 1. tammikuuta 1852 Halstead, Kent) oli brittiläinen kemisti, mineralogi ja eläintieteilijä.

Children opiskeli Queens’ Collegessa Cambridgessa. Vuonna 1822 hän työskenteli kirjastonhoitajana British Museumin muinaisesineiden osastolla, kun hänet osoitettiin luonnonhistoriallisen osaston apulaisintendentin virkaan William Elford Leachin jälkeen. Valinta oli kiistanalainen, sillä Children ei ollut niin pätevä virkaan kuin toinen ehdokas, William Swainson. Kun luonnonhistoriallinen osasto jaettiin vuonna 1837 kolmeen osastoon, Childrenistä tuli eläintieteen osaston intendentti. Hän vetäytyi eläkkeelle 1840 ja hänen seuraajakseen nimettiin John Edward Gray.

Children pääsi Royal Societyn jäseneksi vuonna 1807 ja hän toimi seuran sihteerinä 1826 ja 1830–1837. Vuonna 1833 hän oli perustamassa Lontoon kuninkaallista hyönteistieteellistä seuraa (Royal Entomological Society of London).

Hänen tyttärensä Anna Atkins oli kasvitieteilijä.

Children nimesi linnuista muun muassa hietikkofrankoliinin (*Pternistis clappertoni*, nykyisin *Francolinus clappertoni*). Hänen kunniakseen on nimetty pytonlaji (*Antaresia childreni*) ja mineraali (childreniitti).

Lähteet
-------

1. ↑  Zoonomen


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Yhdysvallat
* Australia
* Alankomaat
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Jagat Prakash Nadda** (s. 2. joulukuuta 1960) on intialainen poliitikko, joka toimii Intian kansanpuolueen nykyisenä puheenjohtajana vuodesta 2020 alkaen. Modin ensimmäisessä hallituksessa hän toimi terveysministerinä vuosina 2014–2019.

Nadda syntyi Biharissa bramiiniperheeseen. Opiskellessaan Patnan yliopistossa hän liittyi hindunationalistiseen Akhil Bharatiya Vidyarthi Parishad (ABVP) -opiskelijajärjestöön, jonka sihteeriksi hänet valittiin vuonna 1977. Himachal Pradeshin yliopistossa hän aloitti lakiopinnot ja jatkoi opiskelijapolitiikassa vaikuttamista, jonka seurauksena hänestä tuli vuonna 1984 ensimmäinen opiskelijajärjestön puheenjohtaja, joka kuului ABVP-järjestöön. Vuosina 1986–1989 hän toimi ABVP:n pääsihteerinä. Kaksi vuotta myöhemmin hänestä tuli Intian kansanpuolueen nuorisojärjestön puheenjohtaja.

Osavaltiopolitiikassa Nadda on vaikuttanut tulemalla valituksi lainsäätäjäksi Himachal Pradeshin osavaltioparlamenttiin vuosina 1993, 1998 ja 2007. Siirtymä valtakunnanpolitiikkaan tapahtui vuonna 2010, jolloin puolueen silloinen puheenjohtaja Nitin Gadkari nimitti hänet puolueen pääsihteeriksi. Kaksi vuotta myöhemmin hänet nimitettiin Rajya Sabhan jäseneksi. Kun Intian kansanpuolue voitti vuoden 2014 parlamenttivaalit hänet nimitettiin maansa terveysministeriksi.

Lähteet
-------

1. 1 2  Hebbar, Nistula: Who is JP Nadda, the new BJP national president? *The Hindu*.  20.1.2020. Viitattu 20.1.2020.
2. 1 2 3  Dutta, Prabhash K.: JP Nadda gets full command of BJP in a journey that began with ABVP *India Today*.  20.1.2020. Viitattu 20.1.2020.
3. ↑  Kumar, Chitranjan: Who is JP Nadda, the new BJP President *Business Today*.  20.1.2020. Viitattu 20.1.2020.

Aiheesta muualla
----------------

* Kuvia tai muita tiedostoja aiheesta **Jagat Prakash Nadda** Wikimedia Commonsissa
Astron
**Astron** oli neuvostoliittolainen avaruusalus, joka laukaistiin 23. maaliskuuta 1983 Proton-kantoraketilla. 

Avaruusalus perustui Venera-luotaimeen ja sen toiminta-aika oli kuusi vuotta. Se oli aikanaan suurin ultraviolettiastronomian avaruusteleskooppi. 

Astronin tiedejohtaja oli akateemikko Aleksandr Bojartšuk  Avaruusaluksen tieteelliset laitteet toteutti Krimin astrofysiikan observatorio ja avaruusaluksen NPO Lavotškin.

Aiheesta muualla
----------------

* Бойарчук, A. A. Астрофизические исследования на космической станции «Астрон», 1994, Nauka, Moskova

Lähteet
-------

1. ↑   Jonathan McDowell's launchlog
2. ↑
3. ↑   (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Neuvostoliiton avaruusohjelma |
| --- |
|  |
| Satelliitit | 
* Kosmos
* Molnija
* Zenit
* Bion
* Glonass
* Meteor

 |  |
|  |
| Avaruusalukset | 
* Orion
* *Astron*
* Granat
* Prognoz
* RELIKT-1

 |
|  |
| Kuu-ohjelmat | 
* Luna (Lunohod)
* Zond-ohjelma

 |
|  |
| Venus | 
* Venera
* Vega

 |
|  |
| Mars | 
* Mars
* Fobos

 |

 |
**Jafta "Jeff" Kgalabi Masemola** (1928 – 17. huhtikuuta 1990) oli eteläafrikkalainen apartheidin vastustaja ja PAC:n sotilaallisen siiven Poqo:n perustaja.

Masemola liittyi ANC:hen vuonna 1958 ja oli yksi ANC:stä vuonna 1959 lähteneistä PAC:n perustajista. Vuonna 1961 PAC julistettiin laittomaksi ja Masemola pakeni maasta perustaakseen PAC:n aseellisen siiven Paqon. Etelä-Afrikan turvallisuusviranomaiset kaappasivat Masemolan Lesothosta ja hänet tuomittiin elinkautiseen vankeusrangaistukseen Robben Islandin vankilaan. Vankila-aikanaan Masemola oli pääsääntöisesti eristetty muista vangeista. 

Lokakuussa 1989 presidentti Frederik de Klerk vapautti Masemolan yhdessä Walter Sisulun ja viiden muun ANC:n jäsenen kanssa.

Lähteet
-------

1. 1 2  Allister Sparks: *Tomorrow Is Another Country*, s. 100-101. The University of Chicago Press, 1995. ISBN 0-226-76855-4.
2. ↑  Jafta Kgalabi Masemola (1928 – 1990)- ORDER OF LUTHULI IN SILVER (POSTHUMOUS) Government Communications (GCIS)..  Arkistoitu 30.9.2007. Viitattu 27.6. 2007. (englanniksi)
**Stuart Wilson** (s. 25. joulukuuta 1945 Guildford, Surrey, Englanti) on englantilainen näyttelijä.

Uran alku
---------

Stuart syntyi Yhdistyneen kuningaskunnan ilmavoimien perheeseen ja opiskeli näyttelemistä maineikkaassa Royal Academy of Dramatic Artsissa. Valmistuttuaan näyttelijäksi Wilson esiintyi 1960- ja 1970-luvuilla teatterin lavalla, muun muassa Royal Shakespeare Companyn, London’s Royal Court Theatrein, London’s West Endin ja Regionalin produktioissa.

Wilson sai ensimmäisen televisioroolinsa brittisarjasta *The Strauss Family* ja esiintyi myös monissa sarjoissa, kuten esim. *The Song of Songs*, *Anna Karenina*, *The Pallisers*, *Minä, Claudius*, *The Old Men at the Zoo*, *Jewel in the Crown*, *Prime Suspect* sekä suurin menestys *Running Blind*.

Tunnetut elokuvaroolit
----------------------

1990-luvun alussa Wilson kiinnitettiin suuren luokan tuotantoon, *Tappava ase 3* -elokuvaan, jossa hän esitti elokuvan konnaa, poliisi Jack Travisia. Roolin myötä Wilson siirtyi televisiorooleista Hollywoodin elokuvarooleihin ja työskenteli maineikkaiden ohjaajien, kuten Martin Scorsesen, Roman Polańskin, Martin Campbellin, Tony Scottin ja Michael Bayn kanssa. Wilson esiintyi muun muassa elokuvissa *Viattomuuden aika* (1993), *Pako Absolomista* (1994), *Yö ei tunne armoa* (1994), *The Rock – paluu helvettiin* (1996), *Zorron naamio* (1998) sekä *Valtion vihollinen* (1998).

2000-luvulla Wilson palasi Englantiin ja esiintyi elokuvissa *Vertical Limit*, *Rakkauden viimeinen siirto* ja toimintakomediassa *Hot Fuzz*, työskennellen jälleen Martin Campbellin, sekä Marleen Gorrisin ja Edgar Wrightin kanssa. Wilson työskenteli myös BBC:n kanssa sekä palasi teatterin lavoille Royal Shakespeare Companyn riveissä.

Aiheesta muualla
----------------

* Viralliset sivut (Arkistoitu – Internet Archive)
* Stuart Wilson Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Puola

 |
|  |
| Muut | 
* SNAC
* IdRef

 |

 |
**The Order** (myös **Bruders Schweigen** tai **Silent Brotherhood**, alun perin **The Order of the Silent Brotherhood**) oli 1983–1984 toiminut uusnatsiyhteyksistään tunnettu, valkoista separatismia kannattanut yhdysvaltalainen järjestö.

Järjestön johdossa toimi Robert Jay Mathews, jonka uskomukset perustuivat William Piercen kirjoittamaan *The Turner Diaries* -teokseen. Järjestön tavoitteena oli vallankumous Yhdysvaltain hallituksen kumoamiseksi, josta järjestö käytti nimitystä ZOG (sionistien valtaama hallitus) sekä afro-amerikkalaisten ja juutalaisten täydellinen syrjäyttäminen, mikä tarkoittaa niin sanottua valkoisen kotimaan (engl. *White homeland*) perustamista. Mustille ja juutalaisille olisi varattu omat etniset valtiot.

Mathewsin johdolla järjestö suoritti useita väkivaltaisia terrori-iskuja pankkiryöstöistä synagogiin kohdistuneisiin pommi-iskuihin. Vuonna 1984 ryhmän kymmenen jäsentä tuomittiin juutalaisen keskusteluohjelmaisäntä Alan Bergin murhasta. FBI surmasi Mathewsin piirityksessä joulukuussa 1984.

Kirjallisuutta järjestöstä
--------------------------

* Kevin Flynn & Gary Gerhardt. *The Silent Brotherhood*, Signet 1990, ISBN 978-0451167866.
* Thomas Martinez & John Guinther. *The Brotherhood of Murder*, iUniverse 1999, ISBN 978-1583485804.
* Morris Dees. *Gathering Storm: America's Militia Threat*. Harper Perennial (April 23, 1997) ISBN 0060927895
* Magnus Söderman & Henrik Holappa. *Unbroken Warrior - The Richard Scutari Letters*, Nationellt Motstånd Förlag 2011, ISBN 978-91-85737-04-8

Elokuvaa
--------

* TV-elokuva 'Brotherhood of Murder'.
Kartta Belgian siirtomaista.
**Belgian siirtomaat** olivat merentakaisia alueita Belgian hallussa vuosina 1908–1960. 

Siirtomaista selvästi suurin oli Belgian Kongo, joka oli pinta-alaltaan 76 kertaa emämaan suuruinen. Se oli aluksi kuningas Leopold II:n henkilökohtaista omaisuutta nimellä Kongon vapaavaltio vuosina 1877–1908. Kun Belgian valtio otti sen haltuunsa, alueen nimeksi tuli Belgian Kongo. Se itsenäistyi vuonna 1960 ja on nykyisin Kongon demokraattinen tasavalta. Vuosina 1971–1997 sen nimi oli Zaire.

Aikaisemmin Saksan Itä-Afrikkaan kuulunut Ruanda-Urundi oli Kansainliiton mandaattialueena Belgian hallinnassa ensimmäisen maailmansodan jälkeen vuosina 1916–1946 ja sen jälkeen Yhdistyneiden kansakuntien (YK) huoltohallintoalueena vuoteen 1962.

Boksarikapinan seurauksena Belgia sai alueita Kiinasta Tianjinin maakunnasta. Kyseessä oli enemmänkin kauppa-asema kuin varsinainen siirtomaa-alue. Se palautettiin Kiinalle vuonna 1930.

Lähteet
-------

1. ↑  Colonial history (Arkistoitu – Internet Archive) The Government of Rwanda.
2. ↑  History of Tianjin - Heavenly Ford (Arkistoitu – Internet Archive) Discover Tianjin

Aiheesta muualla
----------------

* Kuvia tai muita tiedostoja aiheesta **Belgian siirtomaat** Wikimedia Commonsissa

Siirtomaavallat

|  |  |  |  |  |  |  |
| --- | --- | --- | --- | --- | --- | --- |
| Alankomaat Alankomaat
Belgia Belgia | Yhdistynyt kuningaskunta Britannia
Espanja Espanja | Italia Italia
Japani Japani | Kuurinmaa Kuurinmaa
Ranska Ranska | Ruotsi Ruotsi
Saksan keisarikunta Saksa | Tanska Tanska
Portugali Portugali | Venäjän keisarikunta Venäjä
Yhdysvallat Yhdysvallat |
Frederick Cook Antarktiksella.
**Belgican retkikunta** oli ensimmäinen Etelämantereen lähelle tehty retkikunta, jonka aikana talvehdittiin mantereen lähellä. Retki oli myös ensimmäinen "uudenaikainen tieteellinen retki" Antarktikselle. Belgialaisten retkikuntaa johti Adrien de Gerlache, ja se tehtiin *Belgica*-laivalla vuosina 1897–1899.

Belgican retkellä oli mukana myös nuori Roald Amundsen, josta tuli myöhemmin kuuluisa naparetkeilijä. Tarkoituksena oli tutkia Weddellinmerta sekä kartoittaa mannermaata ja jättää kolme miestä maihin talvehtimaan. Tiedemiehet halusivat palata pois ennen talven tuloa. Belgica juuttui helmikuussa 1898 jäihin Bellingshauseninmerellä noin 70 leveysasteella, 85 läntistä pituutta. Tutkijat tekivät säähavaintoja ensi kertaa napayön yli Antarktiksella.

Mukana oleva ravinto oli liian yksipuolista, erilaisia tiivisteitä ja herkkuja. Miehistö suhtautui epäluuloisesti hylkeen ja pingviinin lihaan. Napayön saavuttua 18. maaliskuuta olot olivat laivalla erittäin huonot: miehistö kärsi paleltumista, fyysisistä ja psyykkisistä oireista. Retkikunnan lääkäri Frederick Cook, joka oli myöhempi pohjoisnaparetkeilijä, syötti miehille raakaa pingviinin ja hylkeen lihaa ravintoa tasapainottaakseen. Lisäksi Cook istutti retkeläisiä napayöllä punaisena hehkuvan kamiinan lähelle. Hän koetti jäljitellä kaminan hehkulla auringonvaloa.

Olot kävivät niin huonoiksi, että muun muassa De Gerlache ja laivan kapteeni Lecointe tekivät jo testamenttinsa ja asettuivat sänkyyn. Tämän jälkeen Amundsen ja Cook ottivat retkikunnan johdon. *Belgica* pääsi irti jäistä 14. maaliskuuta 1899. Retkikunta teki joitakin tieteellisiä löydöksiä, mutta se osoitti myös, minkälainen vaikutus pimeydellä ja pitkäaikaisella stressillä on mielelle ja miten tärkeitä ovat oikeanlaiset ja riittävät muonavarat.

Lähteet
-------

* Andersson, J. G.: *Etelänavan sankareita*. Suomentanut Hieta, Irja. Helsinki: Tammi, 1948.
* Herbert, Kari & Lewis-Jones, Huw: *Etelänapaa etsimässä*. Suomentanut Kaipainen, Petri. Vantaa: Moreeni, 2012. ISBN 978-952-254-118-5.
* Huntford, Roland: *The Last Place on Earth*. London: Pan Books, 1985. ISBN 0-330-28816-4.

### Viitteet

1. ↑  Huntford, s. 66.
2. ↑  Andersson, s. 75.
3. ↑  Andersson, s. 74.
4. ↑  Andersson.
5. ↑  Herbert & Lewis-Jones, s. 44–45.

Aiheesta muualla
----------------

* Kuvia tai muita tiedostoja aiheesta **Belgican retkikunta** Wikimedia Commonsissa
**Avustettu itsemurha** tarkoittaa henkilön avustamista itsemurhassa silloin, kun kyseinen henkilö sitä haluaa, mutta ei siihen itsenäisesti pysty fyysisen heikkoutensa takia. Itsemurhassa avustaminen saattaa tapahtua esimerkiksi antamalla itsemurhaa toivovalle henkilölle myrkkyä,*selvennä* mutta kyseessä saattaa olla myös muunlainen toiminta. Avustetun itsemurhan ja eutanasian välinen ero on se, että eutanasiassa toinen henkilö päättää itsemurhaa toivovan elämän valtuutuksella toisen puolesta.

Avustettuun itsemurhaan suhtaudutaan eri kulttuureissa ja uskonnoissa vaihtelevasti. Esimerkiksi katolilaisuudessa itsemurhaa pidetään syntinä. Toisaalta taas esiin on noussut ryhmiä, jotka pitävät oikeutta kuolemaan ihmisoikeutena. Maakohtaiset lait näkevät avustetun itsemurhan monista eri näkökulmista, niinpä myös säädöksiä on erilaisia.

Laillisuus maittain
-------------------

Laillisuus maittain:  
     Lääkärin suorittama avustettu itsemurha laillista  
     Laillista, mutta ei säädetä lailla  
     Laitonta
Suomessa ei ole lainsäädäntöä tai oikeuskäytäntöä itsemurhassa avustamisesta. Lääkäriliiton kanta on, että itsemurhassa avustaminen voi johtaa kurinpitomenettelyyn. Toisaalta Lääkäriliitto katsoo myös, että itsemurhan avustamista ei ole tarpeen kriminalisoida sen johtaessa mahdollisiin ongelmallisiin tilanteisiin itsemurhan tehneen läheisten kannalta. Itsemurhassa avustaminen on Norjassa kielletty, mutta vähemmän tuomittavaa kuin eutanasia. Tanskassa ja Isossa-Britanniassa toimenpide on kokonaan kielletty. Sveitsissä avustettu itsemurha on laillista, jos siihen ei sisälly itsekkäitä motiiveja. Esimerkiksi Sveitsin sallivampi lainsäädäntö on johtanut siihen, että muista maista ihmiset matkustavat vuonna 1998 perustetun *Dignitas*-järjestön klinikalle Zürichiin tehdäkseen avustetun itsemurhan. 

Itävallassa avustettu itsemurha tuli lailliseksi vuoden 2022 alussa.

Lähteet
-------

* Lääkärin eettiset ohjeet Suomen teologinen instituutti luento, Pekka Reinikainen, 2004.

### Viitteet

1. ↑  Heikki Pälve: Suomen Lääkäriliiton kanta palliatiiviseen sedaatioon, avustettuun itsemurhaan ja eutanasiaan (Vaatii käyttöoikeuksia) Kustannus Oy Duodecim. Viitattu 6.6.2019.
2. ↑  Lääkärin etiikka - Eutanasia ja avustettu itsemurha *laakariliitto.fi*.  Arkistoitu 28.9.2020. Viitattu 27.8.2019.
3. ↑  Irma Pahlman: Eutanasia eräissä Euroopan maissa (Vaatii käyttöoikeuksia) *Duodecim Oppiportti*. Kustannus Oy Duodecim. Viitattu 6.6.2019.
4. ↑  HS: Avustetusta itse­murhasta tuli laillista Itävallassa

Aiheesta muualla
----------------

* Kuvia tai muita tiedostoja aiheesta **Avustettu itsemurha** Wikimedia Commonsissa
Astronautti Bruce McCandless II avaruuskävelyllä, Challenger-lennolla STS-41-B
**Astronautti** on yhdysvaltalaisen määritelmän mukaan ihminen, joka on käynyt yli 50 mailin (n. 80 km) korkeudessa. Astronautti on joko Yhdysvaltain liittovaltion (nykyisin NASAn) hallinnoimalla avaruuslennolla tai saanut avaruuslentoihin koulutuksen NASAssa tai ESAn avaruuslentäjä. Venäläiset avaruuslentäjät ovat kosmonautteja ja kiinalaiset avaruuslentäjät taikonautteja. 

NASAlla on vuonna 2010 kaikkiaan 64 lentokelpuutuksen omaavaa astronauttia ja yhdeksän yhdysvaltalaista on astronauttikoulutuksessa. Sukkulalentojen päätyttyä vuoden 2011 aikana puolet näistä ei tule muutamaan vuoteen lentämään Sojuzin matkustajina ISS-avaruusasemalle.  Eläkkeelle jääminen tasoittanee astronauttien lukumäärän.

Yleistermi länsimaissa
----------------------

Termiä käytetään länsimaissa kuvaamaan yleisemminkin avaruuslentäjiä, mutta viimeistään Kiinan kansantasavallan tulo miehitettyihin avaruuslentoihin 2000-luvulla muutti terminologian: yleensä venäläisen kosmonautin ja yleensä Yhdysvalloissa koulutetun astronautin lisäksi termeihin kuuluu taikonautti. Termien erojen takana on eroja avaruuslentäjien koulutuksessa ja lennonaikaisissa tehtävissä.

Avaruusalus ja koulutus määrittelevät
-------------------------------------

Yleensä astronautti on lentänyt Mercury-, Gemini-, Apollo-avaruuskapselilla tai avaruussukkulalla, mutta myös Yhdysvaltain ilmavoimien ja NASAn X-15-rakettilentokoneen ja yksityisen SpaceShipOne-aluksen koelentäjät ovat saaneet astronautin statuksen lentämällä rakettilentokonetta tarpeeksi korkealla, ts. avaruudessa. Ilmeisesti pieni osa NASAn nykyisistä - ja vuosien 2011-2015 aikana lentävistä - yhdysvaltalaisista astronauteista on lentänyt vain venäläisen Sojuz-avaruusaluksen kyydissä. 

NASAn entisiä ja nykyisiä astronautteja NASAn 50-vuotisjuhlassa Clevelandissa 29.8.2008.   
Eturivissä vasemmalta: Kenneth Cameron, Robert Springer, Neil Armstrong, John Glenn, Jim Lovell ja Kathryn Sullivan.  
Keskirivissä vasemmalta: Nancy Currie, Terence Henricks, Ronald Sega, Curt Brown, Gregory Harbaugh, Thomas Hennen ja Carl Walz.  
Takarivissä vasemmalta: Mary Weber, Michael Foreman, Michael Gernhardt, Kevin Kregel, Donald A. Thomas ja Sunita Williams.

Katso myös
----------

CommonsCommons
Wikimedia Commonsissa on kuvia tai muita tiedostoja aiheesta **avaruuslentäjät**.
* Luettelo astronauteista
* Kaatunut astronautti

Lähteet
-------

1. ↑   (Arkistoitu – Internet Archive) Astronauts considered in NASA budget cuts, Los Angeles Timesin nettiversio, 1.12.2010, luettu 6.12.2010
Aerolineas Argentinas'in Avro 748 vuonna 1972.
**Avro 748**, mutta myös nimellä **Andover** on brittiläinen potkuriturbiini-käyttöinen lentokone. Konetta käytettiin etupäässä siviilikäyttöön, ja lähinnä matkustajalentokoneena. Tyypin alku pohjautuu sotilasilmailun tarpeisiin. Vuonna 1960 ensilentonsa lentänyt kone tarkoitettiin lyhyen matkan sotilaskuljetuskoneeksi, ja korvaamaan jo ikääntynyt Douglas DC-3 eli C-47 Skytrain -konetyyppi.

Siviilikäytössä konetyyppiä käytettiin niin kutsuttuun transito- eli syöttöliikenteeseen varsinaisille runkoreiteille. Konetyyppiä kehiteltiin edelleen, ja se sai alatyyppejä. Avro 748 ei suoranaisesti korvannut esimerkiksi Vickers Viscount -tyyppiä, vaikka matkustajamäärien tilavuudet olivat suunnilleen vastaavaa luokkaa (40—58 henkeä).

Tyyppinä helposti tunnistettava Avro 748 käytti Rolls-Royce Dart -potkuriturbiineja. Tätä tyyppiä valmisti muun muassa HAL Industriesin (Hindustan Aeronautics Ltd.) Intiassa HAL748:na. Se oli käytössä ja tuotannossa pitkälle 1980-luvulle asti. Erikoista koneen muotoilussa on se, että R.Da-potkuriturbiinit on asetettu siiven yläpinnalle. Tämä tekee trapetsi-siipisen ja muutoin perinteisen konetyypin tunnistuksesta helpompaa. Propellit ovat nelilapaiset.

Series 1 -tyypin koneet saattoivat saavuttaa 515 km/h huippunopeuden ja 470 km/h matkalentonopeuden. Koneen kantama oli noin 1 800 kilometriä. Konetyyppiä valmistettiin arviolta 380 koneyksilöä, joskin varmistamattomien lähteiden mukaan - vielä tätä huomattavan paljon enemmän.

Lähteet
-------

* Eskelinen, Heikki; Kärnä, Juhani et al, WSOY, Helsinki-Porvoo, 1968: Tiedon Portaat – osa 3 (Ilmailu): s. 534

### Viitteet

1. ↑  Tiedon Portaat 3 (Ilmailu): s. 534

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Avro 748**.
* 
* 
* 
* Satukustannus 193: Valokeilassa - Ilmailu, s. 17

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Viron maakunnat, kunnat ja asutut paikat vuonna 2007.
**Viron asutut paikat** (vir. *asula* tai *asutusüksus*) ovat asutuksia tai alueellisia yksiköitä, jotka kuuluvat johonkin kuntaan. Asutuilla paikoilla ei ole hallinnollista merkitystä. Joukko asuttuja paikkoja muodostaa kunnan (*vald*), jolla on oma hallinto. Asutut paikat, jotka ovat tyypiltään kaupunkeja muodostavat oman kaupunkikunnan (*linn*). Jotkin kaupungit ovat liittyneet ympäröiviin kuntiin ja ovat nykyään epäitsenäisiä kaupunkeja.

Virossa on 5 erityyppistä asuttua paikkaa:

* kaupunki (*linn*)
* epäitsenäinen kaupunki (*vallasisene linn*)
* kauppala (*alev*)
* pienkauppala (*alevik*)
* kylä (*küla*)

4. marraskuuta 2016 Virossa oli 4 699 asuttua paikkaa. Niistä 30 oli kaupunkeja, 17 epäitsenäisiä kaupunkeja, 12 kauppaloita, 188 pienkauppaloita ja 4 452 kyliä.

Katso myös
----------

* Taajama#Viron taajamat

Lähteet
-------

1. 1 2  Eesti haldus- ja asustusjaotuse klassifikaatori (EHAK) muudatused (PDF) *Klassifikaatorite nimistu: Eesti haldus- ja asustusjaotuse klassifikaator 2016v2*.  4.11.2016. Statistikaamet.  Arkistoitu 6.5.2021. Viitattu 5.1.2017.

Aiheesta muualla
----------------

* Maa-amet: Geoportaal: Haldus- ja asustusjaotus (viroksi)
* Eesti Entsüklopeedia: Eesti asustus (viroksi)
* Riigi Teataja: Territory of Estonia Administrative Division Act (englanniksi) (viroksi)
* Riigi Teataja: Asustusüksuse liigi, nime ja lahkmejoonte määramise alused ja kord (viroksi)
* Place Names Board of Estonia (englanniksi) (viroksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.  –  en:Populated places in Estonia apuna.
Sivu Keplerin *Astronomia nova* -kirjasta.
**Astronomia nova** (suom. *Uusi tähtitiede*) on Johannes Keplerin kirjoittama, vuonna 1609 julkaistu kirja. Kirja esittelee kaksi ensimmäistä myöhemmin Keplerin lakeina tunnetuista planeettojen kiertoratoja kuvaavista yhtälöistä.

Tyko Brahen kuoltua vuonna 1601 Johannes Kepler vei hänen vuosien aikana tekemänsä havainnot planeettojen liikkeistä. Hän ryhtyi tämän ennennäkemättömän tarkan aineiston pohjalta tutkimaan Marsin rataliikettä. Näiden tutkimusten pohjalta syntynyt käsikirjoitus valmistui vuonna 1605 ja luovutettiin Keplerin työnantajalle, prinssi Rudolphille. Matemaattisten apuneuvojen, mm. analyyttinen geometria, puuttuessa Kepler pyrki sovittamaan havaintotiedot eri soikioradoille. Rahoituksen puutteen vuoksi teoksen painatus viivästyi ja se painettiin vasta vuonna 1609. 

Kymmenen vuotta myöhemmin ilmestynyt Harmonice Mundi sisälsi Keplerin viimeisen eli kolmannen lain.

Katso myös
----------

* Kiertorata

Aiheesta muualla
----------------

* (Arkistoitu – Internet Archive)
Tämä on **luettelo Yhdysvaltain Neitsytsaarilla havaituista makean veden kalalajeista**.

Ankeriaskalat (Anguilliformes)
------------------------------

### Ankeriaat (Anguillidae)

* Amerikanankerias (*Anguilla rostrata*)

Ahvenkalat (Perciformes)
------------------------

### Kirjoahvenet (Cichlidae)

* Isokirjoahven (*Cichla ocellaris*)
* Valkoleukatilapia (*Oreochromis mossambicus*)

### Aurinkoahvenet (Centrarchidae)

* Isoaurinkoahven (*Lepomis macrochirus*)
* *Lepomis microlophus*
* Isobassi (*Micropterus salmoides*)

Karppikalat (Cypriniformes)
---------------------------

### Särjet (Cyprinidae)

* Kultakala (*Carassius auratus)*

Luomihaikalat (Carcharhiniformes)
---------------------------------

### Tiikerihait (Carcharhinidae)

* Härkähai (*Carcharhinus leucas*)

### Koirahait (Triakidae)

* Koirahai (*Mustelus canis*)

Putkisuukalat (Syngnathiformes)
-------------------------------

### Merineulat (Syngnathidae)

* *Pseudophallus mindii*

Lähteet
-------

* All freshwater fishes reported from Virgin Islands, US *www.fishbase.de*. Viitattu 2.9.2019.
**Comeniuksen vala** on opetusalalle laadittu  eettinen ohjeistus ja maailman ensimmäinen opettajan vala. Vala on tarkoitettu kaikille kelpoisuusehdot täyttäville opettajille  varhaiskasvatuksesta aikuiskoulutukseen.

Vala on nimetty tšekkiläisen kasvatusfilosofi Johan Comeniuksen (1592–1670) mukaan.

Comeniuksen vala on vastaavanlainen kuin esimerkiksi lääkärien lääkärinvala. Valan vannominen on vapaaehtoista eikä se sido  juridisesti.

Valan on laatinut Opetusalan eettinen neuvottelukunta. Se julkistettiin ja vannottiin ensimmäinen kerran  Educa-messuilla Helsingin  Messukeskuksessa 28. tammikuuta 2017.

Valan vannominen
----------------

Eettinen neuvottelukunta toivoo, että valan vannomisesta tulee traditio opettajaksi valmistumisen yhteydessä. Opetusalan Ammattijärjestö OAJ:n alueyhdistykset sekä Finlands Svenska Lärarförbund FSL järjestävät mahdollisuuden valan vannomiseen vuosittain niille opettajille, jotka eivät ole sitä vannoneet. Lukemiskäytännöksi suositellaan, että esilukija lukee koko tekstin ja sen jälkeen vannojat lausuvat: "Minä vannon."

Teksti
------

»Opettajana osallistun uuden sukupolven kasvattamiseen, joka on inhimillisistä tehtävistä merkittävimpiä. Päämääräni on uudistaa ja välittää ihmiskunnan yhteistä tieto-, kulttuuri- ja osaamisvarantoa.

Pyrin aina toimimaan oikeudenmukaisesti ja tasapuolisesti. Edistän  oppilaiden ja  opiskelijoiden kehitystä niin, että jokainen voi kasvaa taipumustensa ja lahjojensa mukaiseen täyteen ihmisyyteen. Tuen  huoltajia ja muita lasten ja nuorten hyväksi toimivia heidän kasvatustehtävässään.

En paljasta enkä levitä minulle luottamuksellisesti uskottuja tietoja. Kunnioitan lasten ja nuorten yksityisyyttä ja suojaan heidän oikeuttaan henkiseen ja fyysiseen koskemattomuuteen.

Puolustan oppilaiden ja opiskelijoiden kasvurauhaa  poliittisia ja  taloudellisia hyötymispyrkimyksiä vastaan. Tuen kaikkien oikeutta muodostaa itse katsomukselliset ja poliittiset vakaumuksensa.

Pidän yllä ja syvennän ammattitaitoani kehittämällä itseäni jatkuvasti. Sitoudun yhteisiin tavoitteisiin ja tuen kollegoitani. Toimin yhteisöni parhaaksi ja pyrin vahvistamaan opetusalan yleistä arvostusta.»

Katso myös
----------

* Arkhimedeen vala
* Hippokrateen vala

Lähteet
-------

1. 1 2  Comeniuksen vala eli opettajan vala *OAJ*. Viitattu 28.6.2020.
2. 1 2  Arvot ja sivistys puntarissa Educa-messuilla *Messukeskus*. Viitattu 28.6.2020.
3. 1 2 3  Opettajien uusi ammattivala velvoittaa oikeudenmukaisuuteen *Yle*. Viitattu 28.6.2020.
4. ↑  Comeniuksen vala *OAJ*. Viitattu 28.6.2020.
**Avro Shackleton** on englantilainen meripartiointiin eli merialueiden tiedusteluun ja sukellusveneiden torjuntaan (ASW) tarkoitettu lentokone. Se oli 10-paikkainen. Konetyyppi oli edelleen kehitetty Avro Lancasterista (mm. vastaava runkorakenne ja peräsinten järjestely). Shackletonin toinen edeltäjä on Avro Lincoln.*lähde?*

Shackletonissa oli kaksoispotkurijärjestelmä. Koneen neljä Rolls-Royce Griffon -moottoria pyöritti kahdella eri kehällä olevia potkureita. Potkurikehät pyörivät eri suuntiin, jotta vääntömomentti kumoutuisi. Sama järjestely toteutettiin esimerkiksi Westland Wyvernissä ja Fairey Gannetissa.*lähde?*

Koneen puolustusaseistuksena oli 2x 20 mm tykkitornia, joissa oli Hispanon HS.404 konetykit. Tornit sijaitsivat koneen keulassa sekä ylhäällä keskirungossa. Myöhemmin nämä poistettiin. Shackleton kykeni kantamaan 8 165 kg asekuorman, kuten esimerkiksi syvyyspommeja sisäisesti pommikuilussa. Teknisesti katsoen, tämä pommikonetyyppi oli kykeneväinen atomipommin pudottamiseen, mutta sitä ei siihen tarkoitukseen olla milloinkaan käytetty. Matala lakikorkeus oli eräs rajoittava tekijä tässä yhteydessä.

Etelä-Afrikan ilmavoimien (SAAF) Avro Shackleton. Koneen potkurijärjestely näkyy hyvin tässä.

Tekniset tiedot (MR.2)
----------------------

*Lähde:* 

**Yleiset ominaisuudet**

* **Miehistö:** 10
* **Pituus:** &&&&&&&&&&&&&026.059000026,59 m
* **Kärkiväli:** &&&&&&&&&&&&&036.058000036,58 m
* **Siipipinta-ala:** &&&&&&&&&&&&0132.&&&&00132 m²
* **Tyhjäpaino:** &&&&&&&&&&025356.&&&&0025 356 kg
* **Suurin lentoonlähtöpaino:** &&&&&&&&&&039010.&&&&0039 010 kg
* **Voimalaite:** &&&&&&&&&&&&&&04.&&&&004 × Rolls-Royce Griffon 57A -V12-moottoria

**Suoritusarvot**

* **Suurin nopeus:** &&&&&&&&&&&&0500.&&&&00500 km/h
* **Matkalentonopeus:** &&&&&&&&&&&&0282.&&&&00282 km/h
* **Siirtolentomatka:** &&&&&&&&&&&05440.&&&&005 440 km
* **Lentoaika:** 21 h
* **Lakikorkeus:** &&&&&&&&&&&06400.&&&&006 400 m

Avro Shacketonin kolmitahopiirrokset (3D).

Lähteet
-------

* Donald, David: *The Military Propeller Aircraft Guide – From 1914 to present day*, Chartwell Books, 1999, Lontoo, Englanti ISBN 0-7858-1023-4

### Viitteet

1. ↑  Donald, 1999: s. 100–101
2. ↑  Donald, 1999: s. 100

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Avro Shackleton**.
* 
*
|  |
| --- |
| 
 |
| 

| Ammuntakesäolympialaisissa 2020 |
| --- |
| Pistooli |
| 10 m ilmapistooli |  | Miehet |  | Naiset |  | Joukkue |
| 25 m olympiapistooli |  | Miehet |  |  |
| 25 m pistooli |  |  |  | Naiset |
| Kivääri |
| 10 m ilmakivääri |   | Miehet |   | Naiset |  | Joukkue |
| 50 m kiväärin asentokilpailu |  | Miehet |  | Naiset |
| Haulikko |
| Skeet |  | Miehet |  | Naiset |
| Trap |  | Miehet |  | Naiset |  | Joukkue |

 |

**Sekajoukkueen ilmakiväärikilpailu Tokion olympialaisissa 2020** käydään Asakan ampumaradalla 27. heinäkuuta.

Karsinnat
---------

Ainoa suora karsintamahdollisuus oli vuoden 2018 MM-kilpailut, joista pääsee kaksi joukkuetta. Jotta muut maat voivat saada parin joukkuekilpailuun, tulee maalla olla edustus sekä naisten että miesten ilmapistoolikilpailussa.

### Olympiaturnaukseen päässeet maat

| Karsintatapa | Ajankohta | Paikat yhteensä | Maat |
| --- | --- | --- | --- |
| MM-kilpailut 2018 | 31. elokuuta – 15. syyskuuta 2018 | 4 |  Kiina   Venäläiset olympiaurheilijat |
|

Osallistuvat urheilijat
-----------------------

Olympialaisiin osallistuvan ampujan on pitänyt rikkoa ennalta määrätty pisteraja, jotta hän saa kilpailla olympialaisissa. Tulos pitää rikkoa 24. heinäkuuta 2018 – 31. toukokuuta 2020. Miehissä tulos on 595,0 pistettä ja naisissa 590,0 pistettä.

| Maa | Paikat | Urheilijat |
| --- | --- | --- |
|  Kiina | 1 |  |
|  Venäjä | 1 |  |
|

Kilpailu
--------

Kilpailu koostuu kahdesta osasta. Karsintakierroksella kumpikin ampuja ampuu 40 laukausta. Yhden laukauksen maksimipisteet on 10,9. Loppukilpailuun pääsee viisi parasta joukkuetta. Loppukilpailu alkaa kuudella viiden laukauksen sarjalla, joista kumpikin joukkueenjäsen ampuu kolme sarjaa. Tämän jälkeen kumpikin joukkueenjäsen ampuu yksittäisen laukauksen. Kun kaikki on ampunut yhteensä 17 laukausta, viimeisenä oleva joukkue putoaa jatkosta. Tämän jälkeen aina kahden laukauksen jälkeen viimeisenä oleva joukkue putoaa jatkosta. Jos putoamassa on enemmän kuin yksi joukkue, ammutaan lisälaukauksia.

### Karsinta-ammunnat

| # | Maa | Urheilijat | Tulos |
| --- | --- | --- | --- |
| 1. |  |  |  |
| 2. |  |  |  |
|

### Loppukilpailu

| # | Maa | Urheilijat | 1.–34. | 35.–38. | 39.–42. | 43.–48. | Kokonaistulos |
| --- | --- | --- | --- | --- | --- | --- | --- |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  | — |  |
| 4. |  |  |  |  | — |  |
| 5. |  |  |  | — |  |
|

Lähteet
-------

1. 1 2  Qualification System - Games of the XXXII Olympiad - Tokyo 2020 (pdf) WA.  Arkistoitu 22.6.2019. Viitattu 9.9.2019. (englanniksi)
2. ↑  Olympic Games ISSF. Viitattu 9.9.2019. (englanniksi)